
In this work the author follows the way the stereoscopic pictures 
developed and entered into the new media and art directions which 
were developing at the end of the nineteenth and the beginning of the 
twentieth century. Furthermore, the author researches ways in which 
visions and utopias, the longing for the production of art panoramic 
landscapes of Montenegro interweave with the real efforts to create 


new mediums of delusion. 


Teorije koje su upoređivale objektiv sa ljudskim okom uticale 
su na pronalazak stereoskopskih aparata. Jednostavna naprava za 
snimanje slika sa dva objektiva, i za gledanje sa oba oka, stvarala 
je iluziju dubine.! Otkrivanje magičnosti ovih ,,trodimenzionalnih 
slika“ bilo je zabava i na crnogorskom dvoru 1911. godine. One 
se nalaze u zaostavštini princeze Ksenije Petrović, a sačuvani su i 
rijetki primjerci iz serije razglednica češkog autora Františeka 
Kratkog (František F. Kratky), iz 1901. godine. 


1 „Godine 1841. Čarls Vistoun je za svoje opite naručio dvije talbotipije, 
gotovo istovjetne, i to su prve stereofotografije u tom postupku... Naime, dva 
oka primaju dvije slike koje su neznatno različite: te dvije slike, spojene u 
mozgu u jednu postaju stvar ljudskog doživljaja“, u Malić, Goran, Fotografija 


19. veka, Beograd: Fotogram, 2004. godine, str. 175. 

Milioni stereofotografija sa najrazličitijim motivima počeli su 
da se proizvode i prodaju širom svijeta, poslije velike izložbe u 
Londonu 1854. godine.2 Kraljica Viktorija je te godine otvorila 
obnovljenu Kristalnu palatu, a izdavači stereofotografija su se 
pobrinuli da već narednih dana tržište slika bude opskrbljeno 
motivima sa otvaranja. U Kristalnoj palati je, tom prilikom, po 
prvi put bio izložen i instrument uz pomoć koga su se posmatrale 
ove fotografije. U naredne dvije decenije, one su proizvođene u 
velikom broju. Fotografi pejzažisti, na putovanja u udaljene kra- 
jeve, uz velike fotografske aparate obavezno nose i male stereo- 
aparate, jer je izrada ovih slika postala znatno isplativija. 

Stereoskopski efekat je dobijan snimanjem dvije neprimjetno 
različite fotografije, s pomjeranjem ugla od 10 do 20 centimeta- 
ra. Iluzija dubine se nije mogla postići bez gledanja kroz bino- 
kularno pomagalo. Sa stereoskopom u ruci, posmatrač je bio u 
vlastitom tihom, malom teatru, pred pozornicom koja je reko- 
nstruisala dimenzije realnog svijeta.3 

Istraživači tvrde da u Britaniji nije bilo kuće bez stereosko- 
pa, a Gernshajm zapaža da se stereofotografija, po sposobno- 
stima da brzo informiše i zabavi, može smatrati „televizijom 


vitkorijanske porodice“. Tako i potražnja za jednim od 


- Stereoskopske fotografija uvode se 50-ih godina, kada je došlo do velike 
potražnje za gledanjem fotografija na sočivskom stereoskopu Ser Davida 
Brewstera, koji je na tržište uveo Louis Jules Dubosq 1851. godine. 
Konstruisane su specijalne kamere, da bi se omogućilo snimanje dvije slike 
istog predmeta, iz uglova koji su se malo razlikovali, što je ostavljalo utisak 
reljefa. U Gershajm, H. i A, nav. djelo, str. 43. 

3 Frizot, Michel, A new history of photography, Cologne: Kënemann, Këln, 
1988. godine, str. 175. 

4 Gernsheim, H. i A. Fotografija-sažeta istorija, Beograd: Izdavački zavod 


„Jugoslavija“, 1973. godine, str. 45. 

najpopularnijih kućnih medija u 19. vijeku dokazuje da su fik- 
cija i fantazija odavno privlačnije od „uobičajenih aspekata sva- 
kodnevnog Zivota.”5 

Sprava za gledanje sa dva okulara mogla je da bude toliko 
mala da se drži u ruci, ili je imala dimenzije i oblik pozamašnog 
dijela namještaja dnevne sobe. Do 1858. godine, na tržištu je 
bilo sto hiljada različitih sprava za gledanje ovih fotografija, a 
slogan Londonske stereoskopske kompanije je glasio: ,,Nema 
doma bez stereoskopa.“6 


5 Isto. 

6 ,,Sentimentalnost, šale, užas, melodrama i materijal koji je bio na granici 
pornografije, predstavljali su standardni sadržaj fotografske zabave u XIX 
veku. Neki od stereoskopa su čak imali fioke koje se zaključavaju, da bi 
gospoda od svoje porodice krila fotografije seksualnog sadržaja.“ U: Vels, L, 


nav. djelo, str. 168. 

Posije Londona i Pariza, đe je proizvođena već od 1850. godi- 
ne, stereofotografija postaje veoma popularna u Americi, a 
zatim u istočnoj Evropi i Rusiji. Možda su ih Petrovići donijeli 
na crnogorski dvor baš sa putovanja po ovim zemljama, čemu je 
sigurno doprinijelo i bavljenje fotografijom princeze Ksenije. 

Fond Muzeja kralja Nikole na Cetinju raspolaže fondom od 
130 stereoskopskih crno-bijelih i sepia dijapozitiva, rađenih 
kolodijumskom kontakt tehnikom (negativ-pozitiv).! Tretiraju 
razne teme iz Crne Gore i inostranstva. Format dijapozitiva je 
10, 5 x 4, 4 cm. Relativno dobro su očuvani zahvaljujući speci- 
jalno rađenim drvenim kutijama u kojima su smješteni. Što se 
tiče stereoskopskih fotografija, rađene su uglavnom u dva for- 
mata: 15,5 x 8 i 17, 5 x 9 cm.$ Očuvana su 63 primjerka pozi- 
tiva i 194 celuloidna negativa. Takođe su dobro očuvane bino- 
kularne, tj. stereoskopske naprave za pregled slajdova i fotogra- 
fija (gliphoscope, verascope).? (ilustr) 

Dvostruke slike jednog motiva, gledane kroz stereoskop, 
proizvodile su izuzetno uvjerljivu iluziju treće dimenzije, pa su 


va, ulica gradova i pejzaža.10 


7 Berkuljan, Aleksandar, Glasnik Narodnog muzeja Crne Gore, Nova seri- 
ja II, Cetinje, 2005-2006, str. 88. 

8 Uobičajeni format je 17, 5 x 8, 5. 

9 Glas Crnogorca krajem 1889. godine donosi najavu naročite izložbe koja 
će biti postavljena u Zetskom domu. Naime, niz gostovanja na sceni Zetskog 
doma tokom 1889. godine uspješno će okončati Eduard Kaštiani izložbom 
panoramskih slika. ,,Slike su sasvijem vješto izrađene, te kroz cakleni aparat, 
vrlo ukusno i prirodno izgledaju“, stoji u najavi ove izložbe. Moguće da se 
radilo o steroskopskom aparatu. 


10 Todić, Milanka, Istorija srpske fotografije, str. 21. 

Zahvaljujući ljubaznosti kolekcionara Pera Vujovita,11 dobila 
sam skeniranu seriju stereoskopkih razglednica sa motivima Crne 
Gore. Na svima su predstave gradova ili ljudi u narodnoj nošnji, 
čija je egzotičnost privlačila pažnju fotografa. Na nekim razgle- 
dnicama je rukom ispisan, a na nekim odštampan, potpis češkog 
fotografa Františeka Kratkog: F Kratky Kolin 1901 godina. 


24. František Kratki, Cetinje, stereoskopska razglednica, 
između 1887 — 1900., Kolekcija Pera Vujovića 


František Kratki (František Krdtky, 7. 9. 1851, Sadska - 20. 
5. 1924, Kolin) 

František Kratki je jedan je od najpoznatijih čeških fotografa i 
izdavač stereografija iz austrougarske ere. Rođen je u malom 
češkom gradu Sadsa, đe je njegov otac František Vojteth Kratki 
(František Vojtëch Kratky) radio kao slikar i moler, ali se bavio 
i štamparstvom. Od 1864. godine do 1867. i od 1870. do 1872, 


11 Kolekcija razglednica profesora Pera Vujovića iz Podgorice. 

František uči Stamparske tehnike sa svojim ocem. Godina 1878. 
se navodi kao godina zvaničnog početka njegove karijere.12 

Fotografisao je portrete, pejzaže i kulturno-istorijske spome- 
nike. Između 1885. i 1899. obilazi i slika čehoslovačka sela. 
Svoj rad je primarno koncentrisao na izradu stereofotografija, 
koje je počeo da izdaje 1890. godine, kao nekoliko fotografija sa 
legendama kaširanim na kartonu. Isticao je edukativnu ulogu 
ovih slika u upoznavanju domovine. 

Proputovao je mnoge strane zemlje noseći sa sobom aparat, a 
do nekih fotografija je dolazio i razmjenom ili kupovinom od 
drugih fotografa. Pored austrougarskih zemalja, posjetio je 
Balkan, Švajcarsku, Rusiju, Njemačku i Francusku. 13 

Italiju je posjetio u aprilu i junu 1887. godine. Put se može 
rekonstruisati prema sačuvanim pismima koje je slao svojoj 
porodici. U junu i julu 1898. god, obilazi po drugi put balkanske 
zemlje, od Mostara, preko Sarajeva, Travnika, Jajca i Zagreba. 
Vjerovatno je napravio i kratki put do Italije, tačnije do 
Venecije, rane 1900. godine, a tek možda potom nekim brodom 
doputovao u Kotor. 

Na osnovu motiva desetak sačuvanih razglednica, može se 
rekonstruisati ustaljena ruta koju je, kao većina putnika i puto- 
pisaca toga doba, napravio i František Kratki, od Kotora prema 
Cetinju 1 dalje za Podgoricu. 

Malfi u Gravosy, označena brojem 69, razglednica je sni- 
mljena u Kotoru, odakle je František Kratki počeo svoj put po 


12 Međutim, prvi pomen u arhivskom materijalu prezimena Kratky, koji je 
bio fotograf u Kolinu, je iz avgusta 1880. godine. Dostupno na veb adresi 
http://sechtl-vosecek.ucw.cz/en/expozice8.html. 

13 Za vrijeme snimanja u Rusiji 1896. godine, dobio je specijalnu dozvolu 
tokom carske koronacije. U trgovini sa stranim fotografijama nije imao kon- 
kurenciju u češkim zemljama. Krakti je izdavao i fotografije Amerike i Japana, 


koje su snimili drugi, kao npr. istraživač E. S. Vraz. 

Crnoj Gori.14 Na internetu je objavljena njegova fotografija 
snimljena na kotorskom pristaništu, dok kočije dočekuju putni- 
ke sa broda, kojim je i Kratki stigao u Crnu Goru. Ne gubeći vri- 
jeme, po samom dolasku u danas kotorsko naselje Dobrotu, 
počeo je da fotografiše snimajući pejzaž Boke sa motivom koči- 
je i vozača u crnogorskoj nošnji. Na razglednici sa natpisom 
Stara Cesta do Cerne Hory prikazan je stari kameni put, koji 
vodi od Kotora do Njeguša, i nekoliko Crnogoraca u nošnjama, 
vjerovatno u pratnji, koji gledaju u pravcu fotografa. Na putu za 
Cetinje snimljena je razglednica Cernohorky u studny, sa 
Crnogorkom u nošnji, na vodenici pokraj puta okruženim kame- 
nim pejzažom tipičnim za taj kraj. Cetyne, Palac knizete Nikoly 
fotografija je trga ispred dvora na Cetinju, sa slučajnom figurom 
čovjeka u nošnji u prolazu. Kratki nastavlja put preko Rijeke 
Crnojevića, i dalje snimajući prizore običnog života i ljudi u 
svakodnevnim poslovima.15 Černa Hora Albanska Matka, lije- 
pa je fotografija dvije žene različite dobi uz rustičnu, za ovaj 
kraj karakterističnu, drvenu kolijevku u kojoj spava dijete, 
ispred male seljačke kamene kute.16 Ganosa ženei je grupni 
portret muškaraca i žena u različitim nošnjama, snimljen na 
nekoj livadi sa maslinjakom, pa je vjerovatno urađen na primor- 
ju, možda blizu Ulcinja ili Bara, đe inače živi stanovništvo raz- 
ličitih nacionalnosti. 

U Podgorici je snimio fotografiju Slepy Guslar Z. Podgorice, 
na kojoj je prikazan slijepi guslar, okružen ljudima na trgu, uobi- 
čajen prizor za ovaj period. Razglednica se pojavljuje i u boje- 
noj verziji. To bi značilo da mu je, kao i drugim strancima, ovaj 


14 Dostupno na veb adresi http://sechtl-vosecek.ucw.cz/en/expozice8.html. 

15 Dostupna na veb adresi http://sechtl-vosecek.ucw.cz/en/expozice8.html. 
Na sajtu o F. Kratkom je ista ova fotografija, ali uz naziv piše Rjeka. 

16 Moglo bi se reći su na slici tri generacije, i da je starija žena baka koja 


čuva dijete, a mlađa žena na vratima je njena ćerka. 

25. František Kratki, Černa Hora Albanska Matka, 


stereoskopska razglednica, između 1887 — 1900., Kolekcija Pera Vujovića 


motiv bio izuzetno neobičan i značajan, jer su u to vrijeme za 
komplikovano ručno kolorisanje birane samo slike izuzetne do- 
kumentarne i estetske vrijednosti.17 O posebnoj vrijednosti ove 
fotografije svjedoči i činjenica da se radi o stereofotografiji, što 
je od Kratkog zahtjevalo dodatna zalaganju u postizanju identi- 
čnog inteziteta u sjenčenju i bojanju i jedne i druge fotografije. 

O trhu v Podgorici predstavlja snimljenu pijacu sa ljudim u 
nošnji, Pohled ze silnice Podgoricke, put koji vodi iz grada sa 
nekoliko Crnogoraca u nošnji iz njegove pratnje, predstavljene i 
na prethodnim razglednicama, Jatky v Podgorici, prikazuje đecu 


17 Rukom bojeni slajdovi su rijetko fotografsko nasljeđe. Njihova baza je 
crno-bijeli fotografski slajd, obično dimenzija 85 x 85 mm. Rukom bojene 
fotografije su rijetke i u njihovo vrijeme, jer su morale biti rađene sa velikom 
precizonošću i pažnjom za detalje. Često su ih slikali-bojili školovani grafički 


umjetnici. 

u prvom planu, dok se u pozadini vidi naselje, vjerovatno Stara 
Varoš današnje Podgorice, i kuće pored rijeke uz neprepozna- 
tljivu grupu ljudi koja na rijeci nešto radi. Sve su razglednice 
numerisane. Poslednja pomenuta fotografija je obilježena bro- 
jem 94, najvećim u ovom nizu, što jasno ukazuje na čitavu seri- 
ju motiva snimljenih na ovom putovanju po Balkanu. 

Autor Pavel Šefler (Pavel Scheufler), koji je upoznat sa cjelo- 
kupnim autorskim radom Františeka Kratkog, smatra da je Kratki 
»volio da ujedinjuje obično sa nečim specijanim ili bizarnim. 
Smatrao je da je karakterističnost jedne zemlje njen narod, pa su i 
centar njegove fotografske kreativnosti bili ljudi.”18 Posmatranjem 
crnogorske serije, moglo bi se reći da su fotografije urađene stihij- 
ski, bez većeg umjetničkog angažmana, iako se vidi da ih je uradio 
profesionalni fotograf, dok neke svoju ljepotu duguju samo egzo- 
tičnosti motiva crnogrske nošnje ili kamenitog pejzaža. 

František se ženi u 46. godini, aprila 1898. godine, i od tada 
manje putuje. Posao bazira na štampanju fotografija koje je do 
tada sakupio. Smatrajući da će unaprijediti svoj posao efektivni- 
jom proizvodnjom većeg broja fotografija, teži daljem usavrša- 
vanju tehnike. Godine 1899. dobija dozvolu za pravljenje cinko- 
grafičkih ili fototipskih ploča. Godine 1900. gradi u predgrađu 
Kolina studio i štampariju cinkografija, litografija koji je nazvao 
Photochemographical works. 19 

Uz originalne stereofotografije, počeo je i sa izdavanjem boje- 
nih slajdova stereoskopskih razglednica. Reklamirao je isporu- 
ku štampanih blokova i za specifičnu formu trobojene razgled- 
nice, isporuku crteža i izradu fotografija kopija. Prednost u 
odnosu na ostale fotografe donijela mu je mogućnost integraci- 
je svih profesionalnih nivoa usluga. 


18 Scheufler, Pavel, Jižní Čechy objektivem tří generací, České 
Budějovice: Jihočeské nakl., 1989. str 72. 

19 Scheufler, P, František Krátký. Český fotograf před 100 lety, Praha: 
Baset, 2004. 

Jatky V Podgorici. 


Ponled ze silnice Podgorickë.' 

Njegova firma dostigla je svoj vrhunac oko 1909. godine. 


Medutim, godine 1911. imao je operaciju oka, i usljed toga zat- 
vara svoj gradski portretni studio. Opšta kriza portretne fotogra- 
fije, kao i napredak bolesti, uslovili su prodaju šramparije 1913. 
godine. Umro je u 73. godini.20 

Žudnja da se bude u slici, u metaforičkom i nemetaforičkom 
smislu, nije nestala sa smanjenim interesovanjem za formu 
panorame, već je nastavila da živi i u 20. vijeku.2! Stereoskop i 
stereoskopske fotografije mogle su da proizvedu opsjenu sličnu 
panorami, i da istovremeno isključe sve što iz okruženja može 
da odvrati pažnju gledaoca. Fenomenologija i recepcija virtuel- 
ne stvarnosti omogućila je lični doživljaj trodimenzionalnog 
prostora crnogorskih trgova, ulica, pijaca, i dokazala da među- 
medijske etape razvoja virtuelne umjetnosti nisu zaobišle ni 
Crnu Goru. 


20 Kada je porastao njegov sin Jiri (rođen 1901. god), počinje da radi u por- 
tretnom ateljeu. 


21 Grau, Oliver, Virtuelna umetnost, Beograd: Clio, 2008, str. 141. 

